**Hortobágy Község 2. sz. napirend**

**P o l g á r m e s t e r é t ő l**

**E L Ő T E R J E S Z T É S**

(a képviselő-testület 2022. április 26-i rendes nyilvános ülésére)

**Tárgy:** Döntés a Hortobágy Község Önkormányzata és a Hortobágyi Nemzeti Park Igazgatóság által közösen kiírt „*Építési beruházás III. – GINOP-7.1.9-17-2018-00024*” tárgyban meghirdetett Kbt. 81. § szerinti nyílt közbeszerzési eljárás eredményéről

*Tisztelt Képviselő-testület!*

A fenti tárgyban kiírt közbeszerzési eljárás során két részre lehetett ajánlatot benyújtani, melyek közül az I. rész tekintetében közös a döntéshozatal a nemzeti park igazgatójával, a II. rész tekintetében a döntéshozatalra kizárólag a nemzeti park igazgatója jogosult.

Az említett két részből csak az I. részre érkeztek ajánlatok, a II. részre egyetlen ajánlat sem került benyújtásra.

**I./**

Ajánlattevő neve: Magyar Mélyépítő Építőipari és Szolgáltató Korlátolt Felelősségű Társaság

Ajánlattevő székhelye: 4200 Hajdúszoboszló, Bartók Béla utca 14.

**Ajánlati ár: nettó 3.110.056.761. HUF.**

Az ajánlatkérő által meghatározott kötelező jótálláson (36 hónap) felül vállalt további jótállás időtartama: 0 hónap.

Az [M.2.1)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 24 hónap.

Az [M.2.2)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 47 hónap.

Az [M.2.3)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 33 hónap.

Az [M.2.4)] alkalmassági feltétel keretében bemutatott szakember építőipari kivitelezési szakmai többlettapasztalata az alkalmassági feltétek között meghatározott szakmai tapasztalaton felül: 72 hónap.

**II./**

Ajánlattevő neve: Mester-Építő Kft.

Ajánlattevő székhelye: 1042 Budapest, Munkásotthon utca 46.

**Ajánlati ár: nettó 2.996.348.300. HUF**

Az ajánlatkérő által meghatározott kötelező jótálláson (36 hónap) felül vállalt további jótállás időtartama: 0 hónap.

Az [M.2.1)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 36 hónap.

Az [M.2.2)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 36 hónap.

Az [M.2.3)] alkalmassági feltétel keretében bemutatott szakember építőipari kivitelezési szakmai többlettapasztalata a jogosultság megszerzéséhez szükséges szakmai gyakorlati időn felül: 36 hónap.

Az [M.2.4)] alkalmassági feltétel keretében bemutatott szakember építőipari kivitelezési szakmai többlettapasztalata az alkalmassági feltétek között meghatározott szakmai tapasztalaton felül: 36 hónap.

A bíráló bizottság az ajánlatokat megvizsgálta, s az alábbiakat állapította meg:

1. A Magyar Mélyépítő Építőipari és Szolgáltató Korlátolt Felelősségű Társaságnak (4200 Hajdúszoboszló, Bartók Béla utca 14.) az I. részre vonatkozó ajánlata a Kbt. 73. § (1) bekezdés e) pontja alapján érvénytelen, ugyanis az ajánlat nem felelt meg az eljárást megindító ajánlattételi felhívásban, a közbeszerzési dokumentumokban, valamint a jogszabályokban meghatározott feltételeknek.
2. A Mester-Építő Kft-nek (1042 Budapest, Munkásotthon utca 46.) az I. részre vonatkozó ajánlata érvényes, ugyanis az ajánlattevő a szerződés teljesítésére alkalmasnak minősült, nem áll a kizáró okok hatálya alatt, s az ajánlatával kapcsolatban nem merült fel egyéb érvénytelenségi ok.
3. Az I. rész tekintetében az érvényes ajánlatban szereplő ajánlati ár meghaladja a bontáskor ismertetett rendelkezésre álló pénzügyi forrás mértékét. A közbeszerzési eljárás ugyan olyan feltétellel került kiírásra [ajánlati felhívás VI.3) pont 2. alpont], hogy az ajánlatkérő akkor is jogosult bármely részt eredményessé nyilvánítani, ha a legjobb ár-érték arányt tartalmazó ajánlatban szereplő ajánlati ár meghaladja a rendelkezésére álló anyagi fedezet mértékét. Ebben az esetben a megkötésre kerülő szerződés csak akkor lép hatályba, amikor az ajánlatkérő (megrendelő) a hiányzó fedezetet támogatásból és/vagy önerőből biztosítja és a nyertes ajánlattevőt (vállalkozót) erről tájékoztatta. Amennyiben a fenti feltételek a szerződés aláírását követő 90 napon belül nem teljesülnek, – a felek eltérő megállapodásának hiányában – a szerződés megszűnik. Ebben az esetben a nyertes ajánlattevő (vállalkozó) az ajánlatkérővel (megrendelővel) szemben a fenti okból semmiféle jogcímen nem támaszthat igényt.

Az ajánlatok bontását, illetve értékelését és bírálatát követően elindultak az I. rész, illetve a projekt tekintetében a további pénzügyi források bevonására a tárgyalások, amelyek azonban nem vezettek eredményre, azaz nincs arra esély, hogy bármilyen forrásból az ajánlati ár különbözetére forrást lehessen bevonni. A sikertelen tárgyalások nyomán egyértelművé vált, hogy az I. rész eredményessé nyilvánítása mellett sincs esély arra, hogy a szerződés megkötése esetében a szerződés hatályba léphessen.

A fentiekre tekintettel a Bíráló Bizottság a 2022. március 31-i ülésén az alábbi javaslatokat terjesztette elő a döntéshozók részére:

1. A döntéshozó nyilvánítsa a Magyar Mélyépítő Építőipari és Szolgáltató Korlátolt Felelősségű Társaságnak (4200 Hajdúszoboszló, Bartók Béla utca 14.) az I. részre vonatkozó ajánlatát a Kbt. 73. § (1) bekezdés e) pontja alapján érvénytelenné.
2. A döntéshozó nyilvánítsa a Mester-Építő Kft-nek (1042 Budapest, Munkásotthon utca 46.) az I. részre vonatkozó ajánlatát érvényessé.
3. A döntéshozó nyilvánítsa a fenti tárgyú közbeszerzési eljárás I. részét a Kbt. 75. § (2) bekezdés b) pontja alapján eredménytelenné.

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§-ára és a 60/2019. (VI. 28.) Hö. határozatára figyelemmel a Hortobágyi Nemzeti Park Igazgatósággal közösen kiírt „*Építési beruházás III. – GINOP-7.1.9-17-2018-00024*” tárgyban meghirdetett Kbt. 81. § szerinti nyílt közbeszerzési eljárással kapcsolatban a következő döntéseket hozza:

1. A Magyar Mélyépítő Építőipari és Szolgáltató Korlátolt Felelősségű Társaságnak (4200 Hajdúszoboszló, Bartók Béla utca 14.) az I. részre vonatkozó ajánlata a Kbt. 73. § (1) bekezdés e) pontja alapján érvénytelen.
2. A Mester-Építő Kft-nek (1042 Budapest, Munkásotthon utca 46.) az I. részre vonatkozó ajánlata érvényes.
3. A fenti tárgyú közbeszerzési eljárás I. része a Kbt. 75. § (2) bekezdés b) pontja alapján eredménytelen.

**Határidő:** azonnal

**Felelős:** Jakab Ádám András polgármester

Hortobágy, 2022. április 20.

Jakab Ádám András

polgármester

Az előterjesztést törvényességi szempontból ellenőrizte:

 dr. Koroknai-Bokor Erzsébet

 kirendeltség-vezető